hotchpotch/miracl-hf-unified huggingface dataset:
Reimer Böge
Reimer Böge (s. 18. joulukuuta 1951) on saksalainen poliitikko. Hän kuuluu Saksan kristillisdemokraattiseen unioniin ja on ollut vuodesta 1989 Euroopan parlamentin jäsenenä.
Böge syntyi Hasenmoorissa, joka sijaitsee Schleswig-Holsteinin osavaltiossa pohjoisessa Saksassa. Hän on agronomi (1976) ja liittyi puolueeseensa vuonna 1975. Hänestä tehtiin vuonna 1998 "Bundesverdienstkreuzin" ritari.
Herbert Bösch
Herbert Bösch (s. 11. syyskuuta 1954 Feldkirch, Vorarlberg) on itävaltalainen Sosiaalidemokraattisen puolueen poliitikko. Hän kuului Euroopan parlamenttiin vuosina 1995–2009.
Jättiläistaskurapu
Jättiläistaskurapu ("Macrocheira kaempferi") on suurin nykyään elävä niveljalkainen. Tämän hämähäkkirapujen yläheimoon (Majoidea) kuuluvan äyriäisen eturaajojen kärkiväli voi olla 3,7 metriä. Soikio- tai kolmiomaisen, väriltään oranssin selkäkilven leveys voi olla yli 30 cm ja pituus 40 cm, ja eläimen paino jopa 20 kg. Saksellisten eturaajojen lisäksi ravulla on kahdeksan ohutta kävelyraajaa. Sakset ovat raajojen kokoon nähden pienet.
Jättiläistaskurapu elää luonnonvaraisena Tyynenmeren pohjalla Japanin, Taiwanin ja Kiinan edustalla, runsaimmillaan 200-300 metrin syvyydessä. Keväisin se siirtyy lisääntymään matalampaan veteen, noin 50 metriin.
Jättiläistaskuravun kulku on hidasliikkeisen arvokasta. Kaikkiruokaisena se syö muun muassa raatoja ja merenpohjan nilviäisiä. Se kerää kuorensa päälle matkustajia kuten sienielämiä suojautuakseen pedoilta kuten mustekaloilta.
Rapua pyydetään ravinnoksi ja matkamuistotarpeisiin, mutta erityisen herkullisena sitä ei pidetä. Jättiläistaskurapuja on näytteillä useissa akvaarioissa.
Jättiläistaskurapu on "Macrocheira"-suvun ainoa nykyisin elossa oleva laji, mutta suvusta tunnetaan hyvin vanhoja fossiileja.
Miekkailu kesäolympialaisissa 1952
Helsingin kesäolympialaisissa 1952 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla.
Miekkailumitaleista kilpailtiin 12 päivän ajan Espoon Westendin tennishallissa. Kilpailuihin osallistui 250 miestä ja 37 naista 32 maasta. Unkari, Ranska ja Italia olivat hallitsivet maat, sillä kaikki kultamitalit menivät näihin valtioihin.
Floretin joukkuekilpailussa Ranska ja Italia olivat ylivoimaisia. Ranskalle meni lajin mestaruus. Kaikki finalistit olivat mukana myös henkilökohtaisessa kilpailussa, jonka voitti Ranskan Christian d’Oriola.
Kalvassa ranskalaiset epäonnistuivat yllättäen todella pahasti. Lontoon mestaruuttaan puolustaneet ranskalaiset tippuivat joukkuekilpailussa jo toisella kierroksella, eikä henkilökohtaisessa kilpailussa yksikään ranskalainen yltänyt finaalikierroksille. Italia voitti joukkuekilpailun ja henkilökohtaisen kilpailun ykkönen oli Edoardo Mangiarotti, joka oli ollut floretissakin toisena. Edoardon veli Dario sijoittui kalvassa hopealle.
Italia haastoi säilässä Unkarin, jota on yrittänyt tiputtaa lajin valtaistuimelta jo neljännesvuosisadan ajan. Helsingissä kilpailu oli tasainen, mutta Unkari otti jälleen joukkuemestaruuden. Henkilökohtaisessa kilpailussa unkarilaiset veivät kolmoisvoiton järjestyksessä Pál Kovács, Aladár Gerevich ja Tibor Berczelly, joka oli ratkaissut joukkuekilpailun.
Naisten ainoassa lajissa floretissa koettiin yllätys, kun kaksinkertainen olympiavoittaja Unkarin Ilona Elek jätettiin hopealle. Italialainen Irene Camber kaatoi hänet finaalissa. Camber ei ollut yltänyt Lontoossa edes välieräkierroksille, eikä ollut olympialaisten välilläkään erityisesti kunnostautunut. Helsingissä hänet kuitenkin kruunattiin olympiavoittajana.
Jens-Peter Bonde
Jens-Peter Bonde (s. 27. maaliskuuta 1948) on tanskalainen poliitikko. Hän kuuluu euroskeptiseen JuniBevægelsen-puolueeseen ja oli Euroopan parlamentin jäsen vuodesta 1979 vuoteen 2008.
Bonde kuului Euroopan parlamentissa Itsenäisyys/demokratia-ryhmään. Parlamentista lähdettyäänkin hän on jatkanut muun muassa Lissabonin sopimuksen vastaista kampanjointia.
Bonde syntyi Åbenråssa. Hän suoritti ylioppilastutkintonsa vuonna 1966 ja opiskeli sen jälkeen valtiotiedettä vuoteen 1974. Hän on työskennellyt toimittajana ja oli JuniBevægelsen-liikkeen perustajajäseniä vuonna 1992. Hän on julkaissut useita kirjoja paitsi tanskaksi, myös englannin kielellä.
Max Kronqvist
Max August Kronqvist () oli suomalainen jääkäri.
Hänen vanhempansa olivat työmies August Vilhelm Kronqvist ja Ida Augusta Wörgren.
Hän kävi kansakoulun ja Pietarsaaren käsityökoulun. Vapaa-aikanaan hän oli kova urheilumies ja perustikin aikanaan urheiluseura Sportin, minkä johtokunnan jäsenenä hän myös toimi. Hän oli myös Jakobstads brottningsklubb-nimisen painiseuran perustaja.
Kronqvist työskenteli tehdastyöläisenä Pietarsaaressa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 11. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän koki kohtalonsa joutumalla omalla vartiovuorollaan vihollisen kovaan rumputuleen 25. kesäkuuta 1916 ja menehtyi samalla saamiinsa haavoihin. Kuollessaan hän oli naimaton. Kronqvist haudattiin Gallingin sotilashautausmaahan. Kunniamerkit: Jääkärimerkki.
Guy Bono
Guy Bono (s. 30. huhtikuuta 1953) on ranskalainen Sosialistisen puolueen poliitikko ja vuosina 2004–2009 sosiaalidemokraattisen ryhmän jäsen Euroopan parlamentissa. Hän syntyi Béjassa, Tunisiassa.
Risto Tainio (maaherra)
Risto Adrian Tainio () oli suomalainen hallintomies, varatuomari ja Hämeen läänin maaherra vuosina 1979–1994.
Risto Tainio vietti lapsuutensa ja nuoruutensa Tyrvään Asemanmäessä eli niin sanotussa Nälkälänmäessä. Hänen vanhempansa olivat Adrian Tainio (ent. Renvall) ja Bertta Rinne. Hän tuli ylioppilaaksi Tyrvään yhteiskoulusta Vammalasta vuonna 1948. Hän valmistui lakitieteen kandidaatiksi Helsingin yliopistosta 1956 ja sai varatuomarin arvon 1958.
Tainio oli Pirkanmaan Maakuntaliiton toiminnanjohtajana 1959–1962, Työväen Keskinäisen Vakuutusyhtiön Turvan toimitusjohtajana 1967–1979 ja Hämeen läänin maaherrana 1979–1994. Puoluetaustaltaan Tainio oli sosialidemokraatti.
Risto Tainion tytär, lääketieteen tohtori Hanna Tainio, on ollut näkyvästi mukana Tampereen kunnallispolitiikassa ja toimi SDP:n kansanedustajana vuosina 2011–2015.
Vito Bonsignore
Vito Bonsignore (s. 3. heinäkuuta 1943) on italialainen poliitikko. Hän kuuluu Nuovo Centrodestra -puolueeseen.
Bonsignore istui Italian parlamentissa vuosina 1987–1994 ja oli Euroopan parlamentin jäsen vuosina 2004–2009. Europarlamentissa hän toimi Euroopan kansanpuolueen ryhmässä ja oli sen varapuheenjohtajana.
Annika Takala
Annika Maria Takala (o.s. Uotila; 3. lokakuuta 1921 Sortavala – 29. huhtikuuta 1996 Helsinki) oli suomalainen psykologi ja kasvatustieteilijä. Takala toimi Jyväskylän yliopiston kasvatustieteen apulaisprofessorina 1960-1971, Joensuun yliopiston käytännöllisen kasvatustieteen professorina 1971–1984 ja Suomen Akatemian tutkijaprofessorina 1978–1981. Hän tutki kasvatuspsykologiaa ja -sosiologiaa, erityisesti sosiaalistumista ja julkaisi muun muassa teokset "Lapsen henkinen kasvu ja sen ohjaaminen" (1960), "Uuden sukupolven vaihtoehdot" (1974), "Ihmiseksi kasvaminen" (1997) ja puolisonsa professori Martti Takalan kanssa teoksen "Psykologinen kehitys lapsuusiässä". Tutkimusraportissaan "Peruskoulun oppilaiden kognitiivisesta, sosiaalisesta ja eettisestä kehityksestä heidän kirjoittamiensa aineiden valossa" (Joensuun korkeakoulu 1981) hän muun muassa osoitti peruskoulun merkityksen lasten tiedollisessa kehityksessä kauan ennen PISA-tutkimuksia.
Takala väitteli filosofian tohtoriksi Helsingin yliopistossa vuonna 1953. Hän oli tieteidenvälisen kasvatuksentutkimuksen uranuurtajia Suomessa. Hän kirjoitti ja toimitti mm. kansainvälisyyskasvatuksesta ja koulutuksen taloustieteestä.
Robert S. Mendelsohn
Robert S. Mendelsohn, (s. 1926 – k. 1988) oli yhdysvaltalainen lääketieteen tohtori, lastenlääkäri, joka arvosteli alaansa, paheksui alan käytäntöjä, puhdasoppista suhtautumista synnytyksiin, synnytyslääkäreiden miesvaltaisuuden vaikutuksia ja rokotuksia. Hän myös vastusti fluorin lisäämistä juomaveteen, sydämen ohitusleikkauksia ja röntgenkuvausten liiallista käyttöä. Mendelsohn toimi 12 vuotta opettajana Northwestern Universityn lääketieteellisessä korkeakoulussa ja oli toiset 12 vuotta lastentautiopin, julkisen terveydenhuollon ja ehkäisevän lääketieteen apulaisprofessori Illinois'n yliopiston lääketieteellisessä korkeakoulussa.
Mendelsohn kritisoi muun muassa kohdunpoistoa ja radikaalia rinnanpoistoa sanoen, että niitä suositellaan hyvin harkitsemattomasti. Yhdysvalloissa oli rinnan poisto syövän hoidon yhteydessä vuonna 2004 tehdyn tutkimuksen mukaan toiseksi yleisintä maailmassa Keski- ja Itä-Euroopan jälkeen: se tehtiin 77 prosentille.
Martti Takala
Martti Ilmari Takala (20. joulukuuta 1924 Helsinki − 6. tammikuuta 2012 Helsinki) oli suomalainen psykologi ja professori. Takala toimi Jyväskylän yliopiston psykologian professorina 1954–1988 sekä rehtorina 1963–1967 ja 1982–1988.
Takala valmistui filosofian kandidaatiksi vuonna 1947 ja väitteli tohtoriksi Helsingin yliopistossa vuonna 1951. Hän tutki persoonallisuus- ja kehityspsykologiaa sekä julkaisi Tapio Nummenmaan ja Johan von Wrightin kanssa teoksen "Kokeellinen psykologia" (uusi laitos "Yleinen psykologia") ja puolisonsa professori Annika Takalan kanssa teoksen "Psykologinen kehitys lapsuusiässä".
Takalan aktiivisuus vaikutti Jyväskylän yliopiston perustamiseen. Jyväskylän yliopiston myöhemmän rehtorin Aino Sallisen mukaan Takala oli yliopiston historian vaikutusvaltaisimpia ja tunnetuimpia rehtoreita.
Professori Takala oli Suomalaisen tiedeakatemian jäsen vuodesta 1964 ja Academia Europæan jäsen vuodesta 1989 kuolemaansa saakka. Hän oli Jyväskylän yliopiston kunniatohtori.
Martti Takalan isä oli kirkkohistorioitsija, teologian tohtori Lauri Takala.
Robert Mendelsohn
Robert Mendelsohn voi tarkoittaa kahta henkilöä:
Graham Booth
Graham H. Booth (29. maaliskuuta 1940 – 15. joulukuuta 2011) oli brittiläinen Itsenäisyyspuolueen poliitikko. Hän syntyi Paingtonissa, Devonissa ja teki pitkän uran liikemiehenä. Hän oli hotellinsa toimitusjohtajana vuodesta 1960.
Booth oli Itsenäisyyspuolueen varapuoluejohtaja 2000–2002 ja varapuheenjohtaja vuodesta 2002. Hän korvasi vuonna 2002 Euroopan parlamentin jäsenenä Michael Holmesin. Booth valittiin täydelle kaudelle vuonna 2004 ja edusti parlamentissa vuoteen 2008. Hän oli europarlamentaarikkona Itsenäisyys/demokratia -ryhmän jäsen.
Booth kuoli joulukuussa 2011 lyhyen sairauden jälkeen.
Pentti Takala
Pentti Vihtori Takala (s. 1935) on suomalainen metsänhoitaja ja hallintomies. Takala on toiminut Keskusmetsälautakunta Tapion johtotehtävissä 1969–1987 ja metsähallituksen valtion metsätalouden ylijohtajana 1987–1992 ja pääjohtajana 1993–1994 ja tehtävän nimikkeen muuttuessa toimitusjohtajana 1994–2000.
Teppo Takala
Teppo Esa Takala (s. 1939) on suomalainen diplomaatti. Takala on ollut toimistopäällikkönä ulkoasiainministeriössä 1983–1987 ja ulkoasiainneuvoksena vuodesta 1998 sekä suurlähettiläänä Havannassa 1987–1990, Mexicossa ja Managuassa 1990–1994 ja Caracasissa 1994–1998.
Mario Borghezio
Mario Borghezio (s. 3. joulukuuta 1947) on italialainen poliitikko Lega Nord -puolueessa.
Borghezio syntyi Torinossa ja on koulutukseltaan lakimies.
Borghezio oli Torinon kaupunginvaltuutettuna vuosina 1990–2001 ja Italian parlamentin jäsenenä vuosina 1992–2004. Hän on kuulunut Euroopan parlamenttiin vuodesta 2001. Hän on Kansakuntien ja vapauden Eurooppa -ryhmän jäsen.
Julius Tallberg
Mathias Julius Hjalmar Tallberg (26. toukokuuta 1857 Turku – 3. toukokuuta 1921 Bad Nauheim, Saksa) oli suomalainen liikemies ja kauppaneuvos. Tallberg perusti 1880 Helsinkiin rakennusainekaupan (nyk. Oy Julius Tallberg Ab) ja myöhemmin muun muassa sementtivalimon, muurilaastitehtaan sekä rakennuslevy- ja sementtitehtaan. Hän oli Helsingin kaupunginvaltuuston jäsenenä 1888–1912.
Tallberg perusti oman yrityksen saatuaan nuorena miehenä potkut Stockmannilta. Potkujen syy oli Kaivopuiston rannan uintiretkestä johtunut myöhästyminen. Tallberg tunsi kaupungin tuolloin ehkä tunnetuimman arkkitehtitoimiston osakkaat Constantin Kiseleffin ja Elia Heikelin. Kiseleff ja Heikel suostuivat Tallbergin pyynnöstä osakkaiksi rakennustarvikeliikkeeseen, jonka Tallberg päätti perustaa irtisanomisensa jälkeen.
"Oy Julius Tallberg Ab" aloitti toimintansa 13. maaliskuuta 1880. Yrityksen ensimmäinen toimipaikka sijaitsi Kiseleffin ja Heikelin rakennusliikkeen yhteydessä Kruununhaassa, osoitteessa Konstantininkatu 14. Osakeyhtiömuodon rakennustarvikeliike sai vuosina 1923–25 toteutetuissa järjestelyissä.
Vuonna 1887 kolmekymmentä vuotta täyttävä Tallberg lunasti Kiseleffin ja Heikelin osakkaiden osuudet. Vaurastuttuaan Tallbergista tuli Kiseleff & Heikelin merkittävin toimeksiantaja moneksi vuodeksi. Toimisto suunnitteli muun muassa Tallbergin liiketalon Aleksanterinkatu 21:een vuonna 1899.
Vuonna 1911 Tallberg osti Lauttasaaren kartanon saaden haltuunsa yli puolet Lauttasaaren maista. Näihin aikoihin Lauttasaaressa oli lähinnä vain kesähuviloita eikä Helsingin kaupunki ollut kiinnostunut alueesta. Tallberg teetti arkkitehti Birger Brunilalla alueen rakennussuunnitelman ja perusti saareen kahvilan ja merikylpylän. Hän rakennutti Lauttasaareen myös hevosraitiotien ja hankki Drumsö-nimisen höyrylautan joka alkoi liikennöidä Ruoholahden ja Lauttasaaren väliä. Raitiotie oli toiminnassa vain vuosina 1913-1917, mutta höyrylautta jatkoi liikennöintiä vuoteen 1935 saakka, jolloin Lauttasaaren silta valmistui.
Kauppaneuvos Gunnar Tallberg oli Julius Tallbergin poika.
Peter Tallberg
Peter Julius Tallberg (15. heinäkuuta 1937 Helsinki – 16. toukokuuta 2015 Helsinki) oli suomalainen liikkeenjohtaja ja kauppatieteiden maisteri sekä kilpapurjehtija. Tallberg toimi Oy Julius Tallberg Ab:n toimitusjohtajana 1976–1985 ja Suomen Rauta- ja Koneliikkeiden Yhdistyksen toimitusjohtajana 1986–1988. Hän oli Kansainvälisen olympiakomitean (KOK) jäsen vuodesta 1976 kuolemaansa asti, Kansainvälisen Purjehtijaliiton presidentti 1986–1994 ja Suomen Liikunta ja Urheilu ry:n toiminnanjohtaja 1994–1999. Vuonna 1992 pidetyssä Sevillan maailmannäyttelyssä Tallberg toimi Suomen osaston komissaarina.
Tallberg osallistui olympiakisojen purjehdukseen viidesti 1960–1980. Hän purjehti veljensä Henrik Tallbergin kanssa Star-veneillä Squid III ja Squid IV. Tokion olympilaisissa vuonna 1964 he olivat lähellä voittoa, ja sijoittuivat lopulta neljänsiksi. Moskovan kisoissa 1980 hän oli lipunkantajana kisojen avajaisissa. KOK:ssa merkittävimmäksi tehtäväksi muodostui urheilijakomission puheenjohtajuus, jota hän hoiti vuosina 1981–2002.
Tallberg ehdotti 24. huhtikuuta 1980, että Helsinki hakisi kesäolympialaisten järjestämistä vuonna 1988 tai 1992. Helsingin kaupungin, Suomen olympiakomitean ja opetusministeriön neuvottelujen jälkeen 3. heinäkuuta 1980 tiedotettiin, että Helsingillä ei ole resursseja järjestää nykymuotoisia laajoja kesäolympialaisia.
Tallberg palkittiin elämänurapalkinnolla tammikuussa 2015 järjestetyssä Suomen urheilugaalassa. Hän kuoli syöpään saman vuoden toukokuussa 77-vuotiaana.
Aittaluoto
Aittaluoto (ruots. Bodskär) on Porin kaupunginosa, joka sijaitsee Kokemäenjoen etelärannalla ydinkeskustan itälaidalla. Se käsittää vanhan teollisuusalueen, sekä siihen liittyviä kerrostaloja, jotka alun perin ovat olleet Rosenlew-yhtiöiden omistuksessa.
Aittaluodossa toimivat muun muassa Corenson omistama Porin kartonkitehdas, Seikun saha sekä Pori Energian lämpövoimala, jotka kaikki kuuluivat alun perin Rosenlew-konsernille. Tehdasalueen pääportin vieressä on yhtiön toiminnasta kertova Rosenlew-museo.
Aittaluodon alue muodostui vielä 1900-luvun alussa useista Kokemäenjoen saarista ja pienistä luodoista. Sitä erottivat mantereesta muun muassa nykyään osittain täytetty Varvourinjuopa sekä Aittaluodon ja keskustan välissä ollut Herralahden lahti. Vuonna 1781 rakennettiin Aittaluotoon silta Herralahden ja Kokemäenjoen välisen kapean uoman ylitse.
Tiilimäki
Tiilimäki () on Porin kaupunginosa, joka sijaitsee kaupungin keskustan eteläpuolella. Tiilimäen länsipuolella on Porin urheilukeskus Isomäen kaupunginosassa ja koillispuolella Valtatie 2 erottaa Tiilimäen alueen Riihikedon kaupunginosasta. Alueen pohjoispuolella on Tiilinummen kaupunginosa ja eteläpuolella Porin lentoasema.
Tiilimäen kaupunginosa on nimetty Porin tiilitehtaan mukaan. Tehdas sijaitsi alueen lähistöllä 1800-luvulla. Asuinrakennusten lisäksi kaupunginosassa sijaitsee Satakunnan keskussairaala ja Länsi-Suomen diakonialaitos.
Alueella toimii Diakonia-ammattikorkeakoulu (aik. Porin diakoniaopisto). Vuoteen 2017 saakka Tiilimäellä toimi myös Satakunnan ammattikorkeakoulu (aik. Porin sairaanhoito-oppilaitos, Porin terveydenhuolto-oppilaitos).
Satasairaala
Satasairaala (alk. Porin yleinen sairaala, vuosina 1965–2018 Satakunnan keskussairaala) on Porissa Tiilimäen kaupunginosassa toimiva maakunnallinen keskussairaala, jonka omistaa Satakunnan sairaanhoitopiirin kuntayhtymä. Sen toiminta-alue kattaa koko Satakunnan maakunnan.
Porin yleinen sairaala aloitti toimintansa vuonna 1878, jolloin senaatti päätti perustaa uuden yleisen sairashuoneen Turun ja Porin läänin pohjoisosia varten. Tarkoitusta varten ostettiin V kaupunginosassa Isolinnankadun ja Ruhtinaankadun kulmassa sijainnut rakennus. 1900-luvulle tultaessa sairaala ei enää vastannut aikakauden maakunnallisen sairaanhoidon vaatimuksia. Porin yleisessä sairaalassa oli ainostaan 55 sairaansijaa, mutta potilaita oli jatkuvasti lähes parikymmentä enemmän, eikä kaikkia sisään pyrkiviä pystytty ottamaan hoitoon. Sairaalan tilat olivat pimeät ja epäkäytännölliset, ja useita välttämättömiä tiloja puuttui kokonaan. Tilanahtautta helpotti kuitenkin vuonna 1895 Porin kaupungin asukkaita varten perustettu Porin kaupunginsairaala. Vuonna 1927 yleisen sairaalan johtava lääkäri J. V. Sysimetsä teki aloitteen uuden sairaalan rakentamisesta, ja kansanedustaja Oskari Leivo otti asian esille eduskunnassa. Rahoitus hankkeelle saatiin vasta 1934, jolloin eduskunta hyväksyi Kyllikki Pohjalan käynnistämän aloitteen sairaalan määrärahasta.
Uudesta sairaalasta piti aluksi vain 100 sairaansijaa käsittävää laitosta, mutta Lääkintöhallituksen pääjohtajan Hannes Ryömän aloitteesta valtion ja kuntien sairaalatoimi yhdistettiin, ja Satakunnan kunnat rahoittivat viereen toisen samankokoisen sairaalarakennuksen. Ryömä piti järkevämpänä yhden suuren maakunnallisen sairaalaan rakentamista kuin useita pienempiä kunnansairaaloita. Rakennustyöt Porin kaupungin luovuttamalla tontilla Tiilimäen kaupunginosassa alkoivat vuonna 1935, ja kaksiosainen 220-paikkainen sairaala aloitti toimintansa heinäkuussa 1937. Rakennukset suunnitteli Lääkintöhallituksen rakennusosaston päällikkö arkkitehti Jussi Paatela.
Vuonna 1965 sairaalan nimeksi tuli Satakunnan keskussairaala (lyh. SATKS tai SatKS). 1970-luvun alussa järjestettiin arkkitehtikilpailu, jonka voittaneen Veijo Martikaisen suunnitelmien mukaan sairaalaan toteutettiin useita peruskorjaus sekä useita laajennuksia vuosina 1977–1994. 1990-luvulla toteutetut sairaala-alueen pihasuunnitelmat laati maisema-arkkitehti Maj-Lis Rosenbröijer.
Uudisrakentamsta on jatkettu myös 2000-luvulla. Ussi lasten- ja naistentalo valmistui vuonna 2015, ja viimeisin laajennus on vuosina 2017–2018 toteutettu H-rakennus. Sairaalan nykyinen nimi Satasairaala otettiin käyttöön marraskuussa 2018.
Porin kaupunginsairaala
Porin kaupunginsairaala on Porin kaupungin omistama sairaala, joka sijaitsee keskustan länsipuolella Maantiekadun varrella. Se tarjoaa kirurgian, sisätautien, geriatrian ja yleislääketieteen hoitopalveluja ja tutkimuksia. Kaupunginsairaalassa on seitsemän lyhytaikaishoidon osastoa, kirurgian osasto sekä tutkimus- ja näyttöpoliklinikka. Potilaspaikkoja sairaalassa on 245 ja sen yhteydessä toimii myös terveyskeskus. Kaupunginsairaalan lisäksi Porissa sijaitsee myös Satakunnan keskussairaala, joka on kaupunginsairaalaa huomattavasti suurempi Satakunnan sairaanhoitopiirin yksikkö.
Porin kaupunginsairaalassa tehtiin suuri peruskorjaus vuosina 2012–2014, jonka ajaksi sen osastoja siirrettiin Harjavallassa sijaitsevaan Satalinnan sairaalaan. Remontti valmistuu lopullisesti heinäkuun 2014 aikana. Samassa yhteydessä Kaupunginsairaala muuttuu Porin perusturvalautakunnan syksyllä 2013 tekemän päätöksen mukaisesti kuntouttavaksi sairaalaksi ja leikkaustoiminta siirretään Satakunnan sairaanhoitopiirin vastuulle.
Porin kaupunginsairaalan edeltäjä oli vuonna 1834 perustettu Porin kuumesairaala, joka marraskuussa 1875 siirtyi Porin kaupungin haltuun. Vanha sairaala oli ahdas ja lisäksi huonokuntoinen, joten uuden rakentamista ryhdyttiin suunnittelemaan jo parin vuoden kuluttua. Vuonna 1891 kaupunginvaltuustolle esiteltiin J. E. Stenbergin sekä Onni Tarjanteen piirustukset uudesta sairaalasta ja niistä valittiin toteutettavaksi Stenbergin suunnitelma. Kaupunginsairaalan paikaksi valittiin Käppärän hautausmaan ja Vanhan hautausmaan välinen alue, jossa jo toimi köyhäintalo. Sairaala otettiin käyttöön lokakuussa 1895 ja sen nimenä oli aluksi "Porin kunnallissairaala" (Björneborgs kommunala sjukhuset). Nykyinen nimi vakiintui vuoden 1905 jälkeen, kun kaupungin virkakieleksi oli vaihdettu suomi.
Kaupunginsairaala toimi alkuperäisissä tiloissaan aina vuoteen 1971 saakka, jolloin valmistui arkkitehti Olaf Küttnerin suunnittelema uudisrakennus. Vuonna 1980 otettiin käyttöön toinen laajennusosa, jonka suunnittelusta vastasi arkkitehti Kimmo Levanto. Kaupunginsairaalan vanhimpia osia peruskorjattiin viimeksi vuosina 1981–1982 ja ne ovat edelleen käytössä.
Sampola (Pori)
Sampola on Porin kaupunginosa ja yksi Porin lähiöistä, joka sijaitsee Itä-Porissa. Sen naapurikaupunginosat ovat Impola, Vanhakoivisto ja Metallinkylä.Sampolan vanhimmat rakennukset ovat 1970-luvulta, jolloin Sampola oli yksi Suomen suurimmista lähiörakentamisen kohteista. Sampolassa on kerrostalo-ja omakotitaloalue. Lähiöllä oli ennen huono maine väkivaltarikosten takia, mutta on nykyisin parantunut.
Sampolan erikoisin nähtävyys on Sampolan palvelukeskuksen vieressä sijaitseva kuvanveistäjä Kerttu Horilan toteuttama suuri keramiikkareliefi.
Impola
Impola on Porin 42. kaupunginosa, joka sijaitsee Itä-Porissa. Kaupunginosa on rakennettu suurelta osin 1970-luvulla. Impolan naapurikaupunginosat ovat Sampola, Uusikoivisto, Vanhakoivisto ja Mikkola.
Mikkola (Pori)
Mikkola () on Porin kaupunginosa, joka sijaitsee Itä-Porissa. Kaupunginosa on suurelta osin teollisuusaluetta. Sen aluetta rajaavat etelässä Valtatie 11, lännessä Valtatie 2, idässä Ulvilantie ja pohjoisessa junarata. Sen naapurikaupunginosat ovat Impola, Metallinkylä, Kartano ja Honkaluoto.
1990- ja 2000-luvulla Mikkolaan on rakennettu useita kauppamyymälöitä. 1990-luvun lopulla Mikkolaan avattiin Satakunnan suurin kauppakeskus, Itäkeskus. Vuonna 2008 Itäkeskuksen viereen valmistui kauppakeskus Icco, jonka ovat yhdessä rakennuttaneet K-Citymarket ja Tokmanni. Kauppakeskusten vieressä kulkee valtatie 11.
Itäkeskus (Pori)
Itäkeskus on Porissa, Mikkolan kaupunginosassa sijaitseva Satakunnan Osuuskaupan kauppakeskittymä. Suurin liikkeistä on Prisma. Prismassa sijaitsee mm. Hesburger, Presso, Pizza Buffa ja pienliikkeitä kuten Alko, Lindex ja DNA Kauppa. Lisäksi alueella on mm. Agrimarket, Byggmax, Hong Kong, Erätukku ja S-ryhmän autoliike, sekä entisen, lakkautetun Prisman kiinteistöstä tehty liikerakennus jossa on mm. useita huonekaluliikkeitä.
Vuonna 2008 lokakuun alussa valmistui Itäkeskuksen viereen kauppakeskus Icco, jossa suurimpana liikkeenä on K-Citymarket. Iccon kauppakeskus on pinta-alaltaan Prisman luokkaa, mutta itse K-Citymarkerketin pinta-ala on pienempi kuin Prisman.
Itäkeskukseen pääsee Porin kauppatorilta paikallisbusseilla 3, 5 ja palveluliikenteen bussilla P1. Kauppakeskusten vieressä kulkee valtatiet 11 ja 2.
Lívia Járóka
Lívia Járóka (s. 6. lokakuuta 1974 Tata) on unkarilainen "Fidesz – Magyar Polgári Szövetség" -puolueen poliitikko. Hän on etnisesti romani.
Járóka valittiin Euroopan parlamenttiin vuonna 2004 ja hän oli sen jäsen vuoteen 2014. Syyskuussa 2017 hän nousi takaisin europarlamenttiin korvaten Ildikó Pelczné Gállin.
Tiiliruukki
Tiiliruukki () on Porin kaupunginosa, joka sijaitsee Länsi-Porissa, kaupungin keskustaajaman eteläosassa. Sen lähimmät naapurikaupunginosat ovat Liikastenmäki ja Liinaharja. Tiiliruukissa sijaitsee muun muassa Porin kierrätyskeskus. Alueella on lähinnä teollisuusrakennuksia ja muutamia asuinrakennuksia.
Musa (Pori)
Musa () on Porin 23. kaupunginosa, joka sijaitsee Länsi-Porissa. Musan naapurikaupunginosat ovat Valtatie 2:n toisella puolella Käppärä, Vähäraumantien ja Musantien toisella puolella Vähärauma ja Liikastentien toisella puolella Liinaharja, Valtatie 8:n toisella puolella on Isomäki.
Musan nimi tulee ruotsin suota tarkoittavasta sanasta måss. Aikoinaan maan kohotessa Musan alueella sijaitsi laajoja suoalueita, jotka vähitellen kuivattiin ja raivattiin viljelykselle. Musan alue on suurimmaksi osaksi asuinaluetta. Kaupunginosassa sijaitsee myös muun muassa Prisma ja Lidl.
Musaan kuuluu 1900-luvun alussa rakennettu Paviljongin asuinalue, joka muodostui silloisten kaupunginrajojen ulkopuolelle. Paviljonki liitettiin Porin kaupunkiin 1940-luvulla, ja se sulautui Musan kaupunginosaan. Paviljongin ajoista on muistuttamassa vanhojen asuintalojen lisäksi ravintola Musan Paviljonki.
Jalkapalloseura Musan Salama pelaa kotiottelunsa Musan kentällä. Seura on parhaimmillaan pelannut jalkapallon Ykköstä kolmen kauden ajan, vuosina 1999, 2000 ja 2001.
Vanhakoivisto
Vanhakoivisto () on Porin kaupunginosa, joka sijaitsee Itä-Porissa. Vanhakoivisto on pinta-alaltaan yksi Porin laajimmista kaupunginosista. Sen naapurikaupunginosat ovat Tupala, Lukkarinsanta, Väinölä, Metallinkylä, Sampola, Impola, Koivula ja Herralahti.
Alue on suurelta osin omakotitaloasutusta. Vanhallakoivistolla on asukkaita 2 430. Vanhallakoivistolla toimi vuosisadan alupuolella "Vanhankoiviston työväenyhdistys ry", jonka talon nimi oli "Onnela". Se rakennettiin vuoden 1917 jälkeen. Onnelassa oli vilkasta toimintaa aina 1960-luvulle asti. Vuonna 1971 Onnela myytiin Porin kaupungille.
Vanhakoiviston eli Koiviston kylän alue on alun perin kuulunut Koiviston kartanolle, josta se erotettiin vuonna 1910 yhdessä Harmaalinnan ja Kartanon kanssa.
Isosanta
Isosanta ( ) on Porin kaupunginosa, joka sijaitsee Kokemäenjoen pohjoispuolella. Isosannan naapurikaupinginosat ovat Pormestarinluoto ja Toejoki. Kokemäenjoen vastarannalla on Porin keskusta.
Isosannan alueella sijaitsevat muun muassa Porin puuvillatehdas ja Rosenlewin tehdas. Puuvillatehdas on nykyisin yrityskäytössä, Rosenlewin tehtaassa on pientä toimintaa. Porin silta johtaa Isosannasta Porin keskustaan.
Frederick Furnivall
Frederick James Furnivall (1825–1910) oli brittiläinen kielitieteilijä. Hän pani 1861 alkuun englannin kielen suurisuuntaisen sanakirjahankkeen Oxford English Dictionary. Hän myös julkaisi vanhoja tekstejä.
Jonathan Motzfeldt
Jonathan Motzfeldt (25. syyskuuta 1938 – 28. lokakuuta 2010) oli grönlantilainen poliitikko. Hän kuului Siumut-puolueen perustajajäseniin vuonna 1971 ja toimi maansa pääministerinä vuosina 1979–1991 ja 1997–2002. Hän syntyi vähäväkisessä Qassimiutin kylässä eteläisessä Grönlannissa.
Motzfeldtin vanhemmat olivat Kirsten o.s. Klemmensen (k. 1979) ja jääkäri Søren Motzfeldt (k. 1984). Hän itse meni 1992 naimisiin islantilaisen Kristjana Gudrun Gudmonsdóttirin (s. 1951) kanssa.
Suoritettuaan opettajatutkinnon Nuukissa 1960 Motzfeldt luki vuoteen 1966 teologiaa Kööpenhaminan yliopistolla. Hänelle myönnettiin useita tunnustuksia sekä Tanskassa että muualla, esimerkiksi Saksan "Bundesverdienstkreuz".
Freedom Force
Freedom Force on Irrational Gamesin kehittämä ja Electronic Artsin julkaisema peli vuodelta . Pelissä pelaaja ohjaa supersankarijoukkoa, joka puolustaa Patriot Cityä erilaisia kelmejä, hirviöitä ja muita uhkaavia olentoja vastaan.
Pelin jatko-osa "Freedom Force vs. Third Reich" julkaistiin maaliskuussa vuonna 2005.
GameSpot antoi pelille arvosanaksi 9/10 arvostelussaan.
Lars Emil Johansen
Lars Emil Johansen (s. 24. syyskuuta 1946) on poliitikko, joka toimi Grönlannin pääministerinä vuosina 1991–1997. Hän luki alun alkaen opettajaksi.
Johansen kuuluu Siumut-puolueeseen, jonka puhemiehenä hän toimi vuosina 1987–1997. Hän on luonut pitkän poliittisen uran paitsi Grönlannissa, myös emämaassa Tanskassa, jonka parlamenttiin hän on kuulunut vuosina 1973–1979 ja jälleen vuodesta 2001.
Häirikkö (albumi)
Häirikkö on suomalaisen laulajan Irwin Goodmanin studio-albumi. Se julkaistiin vuonna 1976. Levyn tunnetuimpia kappaleita ovat nimikappale ”Häirikkö” ja levyn päättävä ”Haistakaa paska koko valtiovalta”.
Terry Davis
Terence Anthony Gordon "Terry" Davis PC (s. 5. tammikuuta 1938) on brittiläinen Labour-puolueen poliitikko. Hän toimi parlamentin jäsenenä vuosina 1971–1974 ja 1979–2004.
Davisista tuli Euroopan neuvoston pääsihteeri vuonna 2004. Samalla hän jätti paikkansa parlamentissa; hänen seuraajakseen astui Liam Byrne niin ikään Labour-puolueesta.
Davisia edelsi hänen nykyisessä virassaan Euroopan neuvostossa itävaltalainen Walter Schwimmer.
Kristiina Ojuland
Kristiina Ojuland (s. 17. joulukuuta 1966 Kohtla-Järve) on virolainen poliitikko. Ojuland toimi Viron ulkoministerinä vuosina 2002–2005. Hän on kuulunut maan parlamenttiin vuosina 1994–2002 ja jälleen vuosina 2005–2009. Tämän jälkeen Ojuland oli Euroopan parlamentin jäsen 2009–2014.
Ojuland on valmistunut Tarton yliopistosta juristiksi vuonna 1990 ja suorittanut politiikan tutkimuksen maisterin tutkinnon vuonna 2010. Hän on valmistunut diplomaatiksi vuonna 1992 Viron diplomaattikoulusta.
Ojuland nousi ulkoministeriksi Siim Kallaksen hallitukseen tammikuussa 2002 ja jatkoi tehtävässä Juhan Partsin hallituksessa huhtikuussa 2003. Ojuland erotettiin ulkoministerin tehtävistä helmikuussa 2005, kun yhteensä 91 salaiseksi luokitellun asiakirjan kerrottiin kadonneen ulkoministeriöstä vuosien 1996–2004 aikana. Ojuland itse ei olisi suostunut eroamaan, mutta pääministeri Parts vaati ulkoministerin kantavan luottamuspulan edessä asiasta poliittisen vastuun.
Ulkoministerin tehtäviensä jälkeen Ojuland oli Euroopan parlamentin jäsenenä yhden kauden ajan vuosina 2009–2014.
Ojuland oli vuosina 1995–2013 Viron reformipuolueen jäsen, mutta kesäkuussa 2013 hänet erotettiin puolueesta, kun häntä epäiltiin vaalivilpistä puoluejohdon vaalissa. Ojuland perusti vuonna 2014 Kansan yhtenäisyyden puolueen (RÜE), joka ei kuitenkaan ylittänyt vaalikynnystä seuraavan kevään parlamenttivaaleissa.
Toukokuussa 2015 Ojuland suljettiin viikoksi Facebookista rasististen kommenttien vuoksi. Hän oli kirjoittanut muun muassa valkoisen rodun olevan vaarassa pakolaisten vuoksi ja "neekerikysymyksen" olevan Virolle kysymys eloonjäämisestä. Ojulandin mielestä syynä sulkemiseen oli vain neekeri-sanan käyttö ja häntä ei voi syyttää rasistiseksi.
Sadoin kitaroin
Sadoin kitaroin on suomalaisen kitaransoittajan Heikki Laurilan kokoelma-albumi. Se julkaistiin vuonna 2003.
Paavo Kinnunen (jääkäri)
Paavo Heikki Kinnunen (21. lokakuuta 1887 Rääkkylä - 25. heinäkuuta 1916 Latvia) oli suomalainen jääkäri. Hänen vanhempansa olivat työmies Pekka Kinnunen ja Anna Maria Tikkanen.
Kinnunen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. marraskuuta 1915.
Hän harrasti myös musiikkia ja oli mukana pataljoonan soittokunnassa. Hän otti osaa taisteluihin ensimmäisessä maailmansodassa Saksan itärintamalla Misse-joella ja Schmardenissa, missä hän kaatui taistelussa päähän osuneeseen vihollisen luotiin 25. heinäkuuta 1916. Kuollessaan hän oli naimaton ja kirjoilla Schmardenissa. Hänet haudattiin Tukkumin sotilashautausmaahan. Tämä harjulla sijainnut hautausmaa toimi bolševikkikaudella hiekanottopaikkana. Kinnusen hautajaisiin osallistui Saksalainen kenraali Wyneken. Kunniamerkit: Jääkärimerkki.
Northrop Grumman E-10 MC2A
Northrop Grumman E-10 MC2A oli suunniteltu monikäyttöinen sotilasilma-alus, jonka oli tarkoitus korvata Boeing 707:ään perustuvat konetyypit E-3 Sentry, E-8 Joint STARS ja Boeing RC-135. Sen pohjana oli kaupallinen Boeing 767-400ER.
Metsäkukkia (albumi)
Metsäkukkia on suomalaisen haitarinsoittajan Veikko Ahvenaisen studio-albumi. Se julkaistiin vuonna 1989.
Alan Williams
Alan John Williams (14. lokakuuta 1930 Caerphilly, Wales – 21. joulukuuta 2014 Lontoo) oli brittiläinen Labour-puolueen poliitikko. Hän istui kuningaskunnan parlamentissa yhtämittaisesti vuosina 1964–2010. Hänestä tehtiin Privy Councilin jäsen vuonna 1977.
Jan Fridegård
Jan Fridegård (oik. Johan Fridolf Johansson, käytti nuoruudessaan nimeä Fride Johansson; 14. kesäkuuta 1897 – 8. syyskuuta 1968) oli ruotsalainen kirjailija. Fridegårdia pidetään yhtenä merkittävimmistä ruotsalaisista työläiskirjailijoista. Hänen yhteiskuntakriittiset teoksensa pohjautuvat paljolti omaelämäkerralliseen aineistoon. Postuumit julkaisut
Meksikon pikajuna (albumi)
Meksikon pikajuna on suomalaisen harmonikansoittajan Veikko Ahvenaisen studioalbumi. Se julkaistiin vuonna 1998.
Manitou (yhtye)
Manitou oli suomalainen perinteistä heavy metallia soittava yhtye. Se perustettiin vuonna 1997 Kotkan Karhulassa ja ensimmäisen demonsa yhtye nauhoitti 1999. Levytyssopimuksen Manitou sai kuitenkin vasta myöhemmin ja ensimmäinen täyspitkä albumi "The Mad Moon Rising" julkaistiin vuonna 2004. Samana vuonna Manitou toimi Paul Di'Annon taustayhtyeenä tämän Suomen kiertueen aikana. Tärkeimmiksi vaikuttajikseen yhtye nimeää mm. Iron Maidenin, Queensrÿchen ja Dion.
Bettina Sågbom-Ek
Bettina Maria Sågbom-Ek (s. 1. syyskuuta 1965 Hanko) on suomalainen toimittaja. Hänet tunnetaan parhaiten keskusteluohjelmasta Bettina S, jota esitetään YLE FST5:llä. Hän on naimisissa toimittaja ja muusikko Tomas Ekin kanssa ja hänellä on kaksi poikaa.
Vuonna 2009 Sågbom osallistui "Tanssii tähtien kanssa" -kilpailuun parinaan Jani Rasimus.
Keväällä 2013 Sågbom-Ek kertoi perheensä saaneen tappouhkauksia samaan aikaan kun Suomessa käytiin kiivasta keskustelua ruotsin kielen asemasta.
Frank-Walter Steinmeier
Frank-Walter Steinmeier (s. 5. tammikuuta 1956 Detmold, Nordrhein-Westfalen, Länsi-Saksa) on saksalainen sosiaalidemokraattisen puolueen (SPD) poliitikko. Hän toimi Saksan ulkoministerinä Merkelin I hallituksessa vuosina 2005–2009. Franz Münteferingin jättäessä hallituksen marraskuussa 2007 Steinmeierista tuli myös varakansleri. Hänet valittiin Saksan presidentiksi helmikuussa 2017.
Vuosina 1976–1982 Steinmeier opiskeli oikeustiedettä ja valtio-oppia Giessenin yliopistossa, ja hänestä tuli oikeustieteen tohtori vuonna 1991. Hän on naimisissa Elke Büdenbenderin kanssa ja heillä on yksi tytär.
Steinmeier toimi vuosina 1999–2005 Saksan kansliaministerinä. Saksan ulkoministerinä Steinmeier toimi vuoden 2007 ensimmäisen puoliskon ajan Eurooppa-neuvoston puheenjohtajana.
Vuoden 2009 liittopäivävaaleissa Steinmeier oli Merkelin vastaehdokas liittokansleriksi. SPD kuitenkin koki vaaleissa kuitenkin merkittävän tappion CDU:lle ja Steinmeierista tuli oppositiojohtaja.
Syksyllä 2013 Steinmeieria syytettiin väitöskirjansa osittaisesta kopioinnista 1990-luvulla.
Steinmeieristä tuli kuitenkin jälleen Saksan ulkoministeri 17. joulukuuta 2013 Merkelin hallitukseen.
Uudessa tilanteessa, jossa Venäjä oli saanut haltuunsa Krimin ja Itä-Ukrainan sota oli jatkunut kaksi vuotta, ulkoministeri Steinmeier arvosteli sotilasliitto Naton lisääntynyttä aktiviteettiä Itäisessä Euroopassa ja Itämeren seudulla sapelinkalisteluksi ja vaati vuoropuhelua Venäjän kanssa huomauttaen, etteivät "symboliset panssarivaunuparaatit" ole omiaan lisäämään turvallisuutta.
Yorkin herttua
Yorkin herttua () on periytyvä päärinarvo, jonka on annettu Englannin kuningaskunnan ja Yhdistyneen kuningaskunnan kuninkaallisen perheen jäsenille, yleensä hallitsevan monarkin toiseksi vanhemmalle pojalle. Vuonna 1474 tapahtuneet arvonimen toisen luonnin jälkeen yksikään Yorkin herttua ei ole siirtänyt arvonimeä eteenpäin. Jokainen heistä on joko kuollut ilman perillistä tai noussut kuninkaaksi. Skotlannissa Yorkin herttuaa vastannut arvo oli Albanyn herttua. Yrjöjen aikana oli käytössä arvonimi "Yorkin ja Albanyn herttua".
Nykyinen Yorkin herttua on Prinssi Andrew, kuningatar Elisabet II:n toiseksi vanhin poika. Prinssi Andrewilla ei ole miespuolista perillistä. Yorkin herttuan vaimo on Yorkin herttuatar. Yorkin herttua viittaa Yorkin kaupunkiin, joka oli keskiajalla Pohjois-Englannin tärkein kaupunki.
Agit Prop 1970–1977
Agit Prop 1970–1977 on suomalaisen lauluyhtye Agit Propin kokoelmalevy. Se julkaistiin vuonna 1995.
Ahmed Aboul Gheit
Ahmed Aboul Gheit (; s. 12. kesäkuuta 1942) on egyptiläinen poliitikko. Hän on Arabiliiton pääsihteeri vuodesta 2016.
Hän toimi maansa ulkoministerinä Hosni Mubarakin hallinnossa vuodesta 2004. Ennen kyseiseen virkaan nousemista hän oli ollut YK-suurlähettiläs.
Miguel Ángel Moratinos
Miguel Ángel Moratinos (s. 8. kesäkuuta 1951, Madrid) on espanjalainen diplomaatti ja sosialistisen työväenpuolueen poliitikko. Hän toimi maansa ulkoministerinä 2004 -  2010 ja oli vuonna 2007 Euroopan turvallisuus- ja yhteistyöjärjestön puheenjohtaja.
Moratinos nimettiin vuonna 2009 Belgradin kaupungin kunnia-asukkaaksi.
Margaretha af Ugglas
Märta Margaretha af Ugglas, os. Stenbeck (s. 5. tammikuuta 1939) on ruotsalainen Maltillisen kokoomuksen poliitikko. Ugglas oli Euroopan turvallisuus- ja yhteistyöjärjestön puheenjohtaja vuonna 1993. Hän on ekonomi ja kirjoittanut toimittajana "Svenska Dagbladetiin".
Ugglas oli Ruotsin valtiopäivien jäsen vuosina 1974–1995. Hän toimi vuosina 1991–1994 maansa ulkoministerinä ja sai vuonna 1995 Euroopan parlamentin jäsenyyden, josta hän kuitenkin jäi pois jo samana vuonna.
Agents Is Back!
Agents Is Back! on suomalaisen Agents-yhtyeen studioalbumi. Se julkaistiin vuonna 1995. Albumi on yhtyeen toinen solisti Jorma Kääriäisen kanssa.
Abyan
Abyan () on maakunta ('muhafazat') Etelä-Jemenissä. Se on historiallinen osa Fadhlin sulttaanikuntaa. Maakunnan pinta-ala on 16 500 km² ja sen asukasluku on 543 100. Maakunnassa oleskeli terroristiryhmä Aden-Abyanin islamilainen armeija, joka teki pommi-iskun Jemenin pääkaupungissa Sanaassa elokuussa 1999 ja Abyanissa joulukuussa 1998. Ryhmän johtajana on ollut muun muassa Tariq al-Fadh. Aden sijaitsee maakunnan eteläpuolella.
Underground Resistance
Underground Resistance (UR) on Detroitissa toimiva yhdysvaltalainen kollektiivi ja itsenäinen levymerkki, joka on erikoistunut teknomusiikkiin. Se edustaa Detroit-teknon toista sukupolvea ja on yksi merkittävimmistä teknovaikuttajista, joskin se on tuottanut myös muunlaista elektronista tanssimusiikkia. Kollektiivi on poliittisesti aktiivinen, ja musiikin avulla pyritään vaikuttamaan muun muassa afroamerikkalaisten ja Detroitin nuorison asioihin. Ryhmän imagoa leimaa tietty salamyhkäisyys ja militanttisuus.
Underground Resistancen perustivat "Mad" Mike Banks ja Jeff Mills marraskuussa 1989. Mukaan liittyi pian Robert "Noise" Hood. Suurin osa Underground Resistancen varhaista tuotantoa on kolmikon käsialaa. Hood ja Mills jättivät ryhmän vuonna 1992, mutta Banks jatkaa edelleen sen johdossa vuonna 2008.
Underground Resistancen tunnetuimpia julkaisuja ovat muun muassa "Electronic Warfare" -tupla-EP 1990-luvun puolivälistä ja DJ Rolandon vuonna 1999 tekemä "Knights of the Jaguar".
Ilmari Pahkajärvi
Jaakko Ilmari Kustaanpoika Pahkajärvi () oli suomalainen jääkäri.Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916, missä hän koki myös kohtalonsa kaatumalla taistelussa.
Pahkajärven vanhemmat olivat maanviljelijä Kustaa Pahkajärvi ja Sanna Maria Storkock. Pahkajärvi kävi viisi luokkaa Lapuan yhteiskoulua.
Pahkajärvi liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 4. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän kaatui taistelussa 15. elokuuta 1916 kranaatin täysosumasta. Kuollessaan hän oli naimaton ja hänet haudattiin Gallingin (Galinin) sotilashautausmaahan saksalaisten aseveljien rinnalle.
CMS-kuntoklubiketju
CMS (Club Marketing & Management Services) on kansainvälinen kuntosaliketju, joka on perustettu vuonna 1965. CMS Internationalin perustaja on yhdysvaltalainen Mike Chaet, joka työskentelee yhtiön johdossa. 
Pohjoismaissa toiminta käynnistyi aluksi Ruotsissa vuonna 1996, jonka jälkeen mukaan liittyivät Norja ja Tanska. Suomessa toiminnan aloitti keväällä 2000 Mikko Mustala. Ensimmäiset 11 kuntoklubia liittyivät ketjuun 15. elokuuta 2000.
Suomessa CMS-klubeja on 42 kpl, Pohjoismaissa yli sata ja maailmalla muutamia satoja. CMS-klubeilla on jäseniä noin 50 000.
Ntóra Bakogiánni
Theodóra ”Ntóra” Bakogiánni (usein "Dóra", "Bakoyánni(s)", ), o.s. Mitsotáki (s. 6. toukokuuta 1954) on kreikkalainen Uusi demokratia -puolueen poliitikko. Hänen isänsä Konstantínos Mitsotákis on entinen pääministeri.
Bakogiánni syntyi Kreikassa, mutta lähti vuonna 1968 perheineen Pariisiin Kreikan sotilasjuntan jaloista. Perheen palattua Ateenaan vuonna 1974 tytär meni naimisiin poliitikko Pávlos Bakogiánnisin kanssa, jonka terroristit surmasivat 26. syyskuuta 1989. Pari ennätti kuitenkin saada kaksi lasta, Alexían ja Kóstaksen.
Bakogiánnista tuli isänsä henkilökunnan päällikkö vuonna 1984 tämän noustua Uuden demokratian johtoon. Hän nousi lopulta itse varaulkoministeriksi ja vuosina 1992–1993 kulttuuriministeriksi.
Bakogiánni oli Ateenan pormestarina vuosina 2002–2006. Hän emännöi vuoden 2004 kesäolympialaisia ja on toiminut maansa ulkoministerinä vuosina 2006–2009.
Windows Genuine Advantage
Windows Genuine Advantage (WGA) on Microsoftin piratisminvastainen järjestelmä, jolla pyritään varmentamaan tietokoneeseen asennetun Windows XP, Windows Vista ja Windows 7 -käyttöjärjestelmien aitous.
Monet Windows Update -palvelun ja Microsoft Download Centerin tarjoamat päivitystoiminnot, (esimerkiksi Internet Explorerin ja Windows Defenderin päivitys) eivät käynnisty, ennen kuin käyttöjärjestelmän aitous on varmennettu. Tämä ei kuitenkaan koske tärkeimpiä päivityksiä ("critical updates").
Windows Genuine Advantage Notifications -ohjelman voi poistaa RemoveWGA tai Windows Loader nimisillä ohjelmilla (helpompi tapa) tai Windowsin ohjeiden mukaan (vaikeampi).
Ari Laine
Aarne ”Ari” Laine (12. joulukuuta 1912 Nurmijärvi – 19. heinäkuuta 1998 Helsinki) oli suomalainen näyttelijä.
Ari Laine loi pitkän uran teattereissa operettien näyttelijä-ohjaajana. Hän oli oikealta nimeltään Aarne Laine, mutta vaihtoi nimensä, jotta hänet erotettaisiin toisesta Aarne Laine -nimisestä näyttelijästä. Laine esiintyi ensimmäisen kerran elokuvassa vuonna 1936. Hän näytteli kaikkiaan 26 elokuvassa, joista viimeisessä vuonna 1973.
Laine tunnetaan parhaiten Aaretti-rengin osasta Valentin Vaalan elokuvassa "Siltalan pehtoori" vuodelta 1953 sekä Mauno Kypenäisen osasta elokuvassa "Putkinotko" (1954). Hänen ainoa pääroolinsa oli Taneli Taivainen hupailussa "Laivaston monnit maissa" (1954).
Ari Laine loi pitkän uran myös televisio-ohjaajana. Hän kuului Helsingin Ympäristöteatterin perustajajäseniin.
Peikkohai
Peikkohai, vanhalta nimeltään kärsähai, ("Mitsukurina owstoni", aiemmin "Scapanorhynchus owstoni") on hidasliikkeinen syvän meren rustokala. Peikkohain kuono on pitkä ja terävä. Kuonon alla on ulostyöntyvät leuat. Peikkohain iho on pehmeä ja väriltään vaaleanpunertavan harmaa. Laji kasvaa noin kolmen metrin pituiseksi. Laji on peikkohaiden heimon ("Mitsukurinidae") ainoa edustaja. Peikkohaiden luultiin kuolleen sukupuuttoon jo 100 miljoonaa vuotta sitten, kunnes ensimmäinen elävä yksilö saatiin saaliiksi Japanissa vuonna 1898.
Peikkohaita tavataan kaikilla valtamerillä. Ne viihtyvät syvällä ja niitä on tavattu yli kilometrin syvyydessä.
Peikkohait saalistavat kaloja, mutta hitaina uimareina ne eivät aja saalistaan takaa, vaan odottavat sen tulevan kyllin lähelle, jolloin ne avaavat suunsa nopeasti ammolleen ja imaisevat saaliin suuhunsa.
Karim Benzema
Karim Mostafa Benzema (, s. 19. joulukuuta 1987 Lyon, Ranska) on ranskalainen jalkapalloilija, joka edustaa espanjalaista Real Madridia.
Etniseltä taustaltaan Benzema on kabyliberberi. Hänen perheensä on lähtöisin Bejaian maakunnasta Algerian rannikolta.
Benzema aloitti jalkapallon Bron Terraillonissa, jossa hän pelasi yhden kauden. Lyon huomasi pian pojan kyvyt ja Benzema vaihtoikin seuraa yhdeksän vuoden iässä. Debyytti Lyonin edustusmiehistössä tapahtui kaudella 2004–2005 Metziä vastaan. Vaihdosta kentälle tullut Benzema sai heti ensimmässä ottelussa maaliin johtaneen syötön tililleen. Kausi 2006–2007 oli Benzeman läpimurtokausi. Hän pelasi kaudella 21 liigaottelua, joissa viimeisteli viisi maalia.
Kesällä 2009 Benzema siirtyi espanjalaisseura Real Madridiin, jonka kanssa hän teki kuusivuotisen sopimuksen. Lyon tienasi kaupassa 35 miljoonaa euroa, ja summa saattaa lopulta kohota 41 miljoonaan mikäli sopimukseen asetetut menestysehdot täyttyvät.
Benzemaa pyydettiin Algerian maajoukkueeseen, mutta hän halusi edustaa mieluummin Ranskaa. Pian päävalmentaja Raymond Domenech kutsuikin Benzeman maajoukkueeseen otteluun Kreikkaa vastaan, mutta Benzema oli tuolloin loukkaantunut eikä kyennyt pelaamaan. Debyytti maajoukkueessa tapahtui 2. maaliskuuta 2007 Itävaltaa vastaan ja Benzema onnistui heti maalinteossa. Hän oli mukana kesän 2008 EM-kilpailuissa.
Benzema hyllytettiin Ranskan EM-kotikisoista 2016 hänen sotkeuduttuaan seksivideoskandaaliin, jossa joutui pidätetyksikin.
Benzema on pelannut 81 maaottelua ja tehnyt niissä 27 maalia.
Ethan Moreau
Ethan Moreau (s. 22. syyskuuta 1975 Huntsville, Ontario) on kanadalainen jääkiekkoilija, joka pelasi laitahyökkääjänä.
Moreau aloitti uransa Niagara Falls Thunderissa OHL:ssä. Hän pelasi kolme kautta, ennen kuin Chicago Blackhawks varasi hänet . Moreau pelasi vielä yhden kauden OHL:ssä, nyt Sudbury Wolvesissa, ennen kuin Blackhawks teki hänen kanssaan sopimuksen. Ensimmäisenä kautenaan Moreau pelasi kahdeksan NHL-ottelua, kun muu kausi kului farmijoukkueessa.
Seuraava kausi oli Moreaun ensimmäinen täysi vuosi NHL:ssä, ja sitä seurasi neljä kautta Blackhawksissa. Sitten 20. maaliskuuta 1999 Moreau myytiin suuressa pelaajakaupassa Chad Kilgerin, Daniel Clearyn ja Christian Laflammen kanssa Edmonton Oilersiin, ja Chicagoon matkasivat Boris Mironov, Dean McAmmond ja Jonas Elofsson.
Moreau ei saavuttanut samaa pistetehokkuutta, mitä hän näytti junioriliigoissa, mutta sen sijaan hänestä kehittyi karvaava hyökkääjä ja johtaja, joka sai paljon peliaikaa kolmannessa ketjussa. hän pelasi Österreichische Eishockey-Ligassa Itävallassa EC VSV Villachissa.
Vuonna 2006 Moreau teki nelivuotisen jatkosopimuksen Oilersin kanssa, ja vältti näin vapaaksi agentiksi joutumisen. Kaudeksi 2007–2008 hänestä tuli Oilersin kapteeni. Seuraavan kauden jälkeen hänet palkittiin NHL:n humanitaarisella palkinnolla King Clancy Trophyllä. 30. kesäkuuta 2010 Columbus Blue Jackets poimi Moreaun waiwers-listalta seuraansa. Columbuksen kanssa Moreau teki vuoden sopimuksen joka oli arvoltaan kaksi miljoonaa dollaria. Moreau pelasi yhden kauden Blue Jacketsissa ja teki sitten vuoden sopimuksen Los Angeles Kingsin kanssa. Moreau pelasi kauden Kingsissä ja lopetti sen jälkeen uransa. Hän jatkoi kuitenkin NHL:ssä ja aloitti kesällä 2012 työt Montreal Canadiensin kykyjenetsijänä.
Rättvikin suomalaismetsä
Rättvikin suomalaismetsä () sijaitsee Ruotsissa, Amungenin järven rannalla Taalainmaan ja Hälsinglandin maakuntien rajamaastossa Rättvikin kunnan pohjoisosassa. Rättvikin suomalaiskyliksi lasketaan kuuluvan Bingsjö (metsäsuomeksi "Pinsjö"), Dalstuga, Dådran, Finnbacka, Ejheden, Korsåsen ja Håven (metsäsuomeksi "Hoavala"). Alueen metsäsuomi hävisi 1800-luvun loppuun mennessä.
Ensimmäiset suomalaisasutukset syntyivät Bingsjön alueelle 1620-luvulla, jotka olivat erillään muusta ruotsalaisasutuksesta. Vuonna 1726 Bingsjössä sijaitsi 7 taloa ja vuonna 1817 20 taloa, joissa 120 asukasta. 1900-luvun alussa Finnmarkenissa oli 700 asukasta ja nykyisin asukasluku noin 200. Bingsjössä sijaitsee vuonna 1792 rakennettu kirkko. Carl Axel Gottlund tutki alueen viimeisiä metsäsuomalaisia 1800-luvun alussa. Tuolloin vielä suomea taisi kaksi vanhaa miestä ja kolme naista. Gottlund sai kerättyä runosäkeitä ja lauluja 81-vuotiaalta naiselta Mansgårdenista.
Nick Holmes
Nick Holmes (s. 7. tammikuuta 1971) on englantilainen laulaja, joka on toiminut englantilaisen Paradise Lost -yhtyeen laulusolistina vuodesta 1988. Holmes aloitti uransa death metal -murinan ja ärjähtelyn voimin, mutta vaihtoi myöhemmin asteittain tyyliä, siirtyen "puhtaaseen" lauluun. Holmes kirjoittaa kaikki yhtyeensä sanoitukset.
Holmes on naimisissa. Elämänkatsomukseltaan Holmes on ateisti.
Syksyllä 2014 Holmes liittyi laulajaksi Bloodbath -yhtyeeseen.